**การใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) สำนักงานเขตพื้นที่การศึกษา**

**ประถมศึกษาสมุทรปราการ เขต 1**

**USING COMPUTERS FOR TEACHING OF THE TEACHERS**

**IN AEMSUREE SCHOOL ( MUANGSAMUTPRAKARN**

**KINDERGARDEN SCHOOL ) SAMUTPRAKARN**

**EDUCATIONAL SERVICE AREA OFFICE 1**

นางสาวพิมพนิต เอกพรประสิทธิ์

นักศึกษาหลักสูตรครุศาสตรมหาบัณฑิต สาขาวิชาการบริหารการศึกษา ปีการศึกษา 2558

มหาวิทยาลัยราชภัฏบ้านสมเด็จเจ้าพระยา

**บทคัดย่อ**

การวิจัยนี้มีวัตถุประสงค์เพื่อ1) ศึกษาความต้องการและสภาพการใช้คอมพิวเตอร์ในการเรียนการสอน ของครูในโรงเรียนเอี่ยมสุรีย์ 2) เปรียบเทียบความต้องการและสภาพการใช้คอมพิวเตอร์ในการเรียนการสอนของครูจำแนกตามปัจจัยส่วนบุคคล ของครู และ3) ศึกษาปัญหาการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ กลุ่มตัวอย่างที่ใช้ในการวิจัยได้แก่ ครู จำนวน 36 คน เครื่องมือที่ใช้ในการวิจัย ได้แก่ แบบสอบถามมาตรประมาณค่า 5 ระดับ และแบบตรวจสอบรายการ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ยค่าเบี่ยงเบนมาตรฐาน ค่าสถิติ t-test และการทดสอบความแปรปรวนทางเดียว

 ผลการวิจัยพบว่า

 1) ความต้องการใช้คอมพิวเตอร์ในการเรียนการสอนโดยรวมอยู่ในระดับมาก โดยด้านการใช้คอมพิวเตอร์ในการสร้างสื่อการเรียนการสอนมีคะแนนเฉลี่ยสูงที่สุด รองลงมาคือด้านการใช้คอมพิวเตอร์ในการจัดเก็บข้อมูลสารสนเทศ และน้อยที่สุดคือ ด้านการใช้คอมพิวเตอร์ในการศึกษาค้นคว้าข้อมูลสารสนเทศ และสภาพการใช้คอมพิวเตอร์ในการเรียนการสอนโดยรวมอยู่ในระดับปานกลาง โดยด้านการใช้คอมพิวเตอร์ในการจัดเก็บข้อมูลสารสนเทศมีคะแนนเฉลี่ยสูงที่สุด รองลงมาคือด้านการใช้คอมพิวเตอร์ในการศึกษาค้นคว้าข้อมูลสารสนเทศ และน้อยที่สุดคือ ด้านการใช้คอมพิวเตอร์เป็นสื่อการเรียนการสอน

 2) การเปรียบเทียบความต้องการ และสภาพการใช้คอมพิวเตอร์ในการเรียนการสอน พบว่า เพศ อายุ และอายุงานในสายผู้สอนของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนแตกต่างกัน ส่วนวุฒิการศึกษา และประสบการณ์ในการฝึกอบรมคอมพิวเตอร์พบว่าส่งผลต่อความต้องการ และสภาพการใช้คอมพิวเตอร์ในการเรียนการสอนไม่แตกต่างกัน เมื่อเปรียบเทียบความต้องการและสภาพการใช้คอมพิวเตอร์โดยรวมแล้วพบว่าครูมีความต้องการใช้คอมพิวเตอร์ในระดับมาก ในขณะที่สภาพการใช้คอมพิวเตอร์อยู่ในระดับปานกลาง

 3) ปัญหาด้านขาดบุคลากรที่มีความรู้ความสามารถในการซ่อมบำรุงเครื่องคอมพิวเตอร์ อยู่ในระดับมาก

 คำสำคัญ : 1. การใช้คอมพิวเตอร์ 2. การจัดการเรียนการสอน

**Abstract**

The purposes of this research were 1) to study the requirements and conditions of using computers for teaching by the teachers in Aemsuree School 2) to compare the requirements and conditions of using computers in teaching of the teachers classified by personal factors; and 3) to study the problems of using computers for teaching by the teachers in Aemsuree School. The sample group included 36 teachers. Data were collected using 5- point rating scale questionnaire and checklist an d were statistically analyzed in percentage, arithmetic mean, standard deviation T-test and Analysis of Variance (ANOVA).

The findings revealed as follow:

1. The requirements of using computers for teaching by the teachers in Aemsuree School was generally found at high level. After item analysis, all of them could be rated by mean score in descending order as follows: the use of computers to create instructional materials, the use of computers to store information and the use of computers in education and research information. The conditions of using computers for teaching by the teachers in Aemsuree School was generally found at moderate level. After item analysis, all of them could be rated by mean score in descending order as follows: the use of computers to store information , the use of computers in education and research information and the use of computer as a media instruction.
2. The comparison of the requirements and conditions of using computers for teaching had shown that gender, age and the duration of employment of the teachers effected the requirements and the using conditions for teaching were different. Educational background and experiences in computer training courses showed that the effects of the requirements and using condition were not different. For overall comparison, it showed that the teachers want to use the computers at high level, while the using conditions were at moderate level.
3. The teachers had the problems of insufficient personnel who were capable in computer maintenance at high level.

**Keywords** : 1. Using computers 2.Teaching management

**บทนำ**

ในยุคของข้อมูลข่าวสารที่สามารถส่งถึงกันอย่างรวดเร็วทั้งข้อมูลที่เป็นตัวเลข ตัวอักษร เสียง และรูปภาพ โดยสามารถส่งได้ในระยะไกลและกว้างขวาง จนอาจเรียกได้ว่าการส่งข้อมูลข่าวสารดังกล่าวนี้ ครอบคลุมเกือบทุกพื้นที่ของโลก อุปกรณ์ที่สำคัญและช่วยให้การสื่อสารนี้ เป็นไปอย่างราบรื่นและง่ายดายเช่นนี้ ได้แก่ เครื่องคอมพิวเตอร์ และอุปกรณ์สื่อสารเป็นหลักสำคัญที่จะทำงานร่วมกับมนุษย์ เพื่อการได้มาซึ่งข้อมูลข่าวสารต่างๆ และนำไปใช้ประโยชน์เพื่อการพัฒนามนุษย์ เสริมสร้างความสะดวกรวดเร็วที่เพิ่มประสิทธิภาพของการทำงาน และการบริหารงาน เพื่อเพิ่มคุณภาพของชีวิตมนุษย์ได้ ซึ่งสอดคล้องกับงานวิจัยของ (ครรชิต มาลัยวงศ์, 2554, น.16) ได้กล่าวว่า ไม่เพียงแต่มนุษย์จะสามารถขยายขอบเขตของการเก็บความทรงจำในปริมาณที่ไม่จำกัดได้ มนุษย์ยังสามารถใช้ชีวิตและนำมันกลับมาใช้ใหม่ได้ด้วย โดยอาศัยการทำงานของคอมพิวเตอร์ทำให้ความทรงจำของมนุษย์ ก้าวรุดหน้าไปอย่างไม่หยุดยั้ง โดยมนุษย์สามารถถามและสั่งให้คอมพิวเตอร์ทำในสิ่งที่ไม่เคยมีใครคิดมาก่อน จึงทำให้เกิดทฤษฎีใหม่ ความคิดใหม่ อุดมการณ์ใหม่ ตลอดจนความก้าวหน้าในด้านต่างๆ ไม่ว่าจะเป็นศิลปะ และเทคโนโลยีหรือการเมือง

คอมพิวเตอร์ได้ถูกนำมาใช้ในงานด้านต่างๆ อย่างหลากหลาย ได้แก่ ใช้ในการพิมพ์เอกสารรายงานต่างๆ ใช้ในการบันทึก เก็บข้อมูล ใช้จัดทำงบประมาณและบัญชี ใช้ในงานประมวลผล สถิติและงานคำนวณ ใช้ช่วยงานให้บริการด้านต่างๆให้รวดเร็วขึ้น ใช้ในงานจัดทำแผนที่ใช้ในด้านการศึกษาและฝึกอบรม ใช้ในงานสำนักงานอัตโนมัติ ใช้ในการบริหารงานโรงเรียน เช่น การคอมพิวเตอร์เป็นสื่อ ใช้ในการสร้างสื่อ ใช้ในการจัดเก็บข้อมูล และใช้ในการค้นคว้าข้อมูล เป็นต้น (ครรชิต มาลัยวงศ์, 2554, น. 21-37)

 ดังนั้น ในสถานศึกษาจึงมีความจำเป็นที่จะต้องมีศูนย์คอมพิวเตอร์ เพื่อการบริหารงาน และจัดการเรียนการสอน เพื่อเชื่อมโยงเครือข่าย อันจะเป็นข้อมูลข่าวสารในการใช้พัฒนาบุคลากรและระบบบริหาร การจัดการเรียนการสอนวิชาเทคโนโลยีสารสนเทศ และคอมพิวเตอร์ (สำนักงานการประถมศึกษาจังหวัดสมุทรปราการ, 2558, น. 15)

 จากประเด็นข้างต้น จะเห็นได้ว่าการนำคอมพิวเตอร์มาใช้ในการเรียนการสอนในด้านการคอมพิวเตอร์เป็นสื่อ ด้านการสร้างสื่อ ด้านการจัดเก็บข้อมูล และด้านการค้นคว้าข้อมูล มีความสำคัญต่อครูผู้สอนและตัวนักเรียน เพราะทำให้นักเรียนเกิดความสนใจในการเรียน กระตุ้นให้ผู้เรียนเกิดการเรียนรู้ รวมถึงการประหยัดเวลา ประหยัดแรงงานของครูผู้สอน จึงทำให้ผู้วิจัยต้องการจะศึกษา ความต้องการ สภาพการใช้และปัญหา ในการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์(อนุบาลเมืองสมุทรปราการ) เพื่อให้ได้ข้อมูลนำไปสู่แนวทางการปรับปรุงและพัฒนาการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) ให้มีประสิทธิภาพ และยังสามารถใช้ข้อมูลนำไปประกอบพิจารณางบประมาณสนับสนุนการใช้คอมพิวเตอร์ในการเรียนการสอนของโรงเรียนอีกด้วย

**วัตถุประสงค์การวิจัย**

 1. เพื่อศึกษาความต้องการและสภาพการใช้คอมพิวเตอร์ในการเรียนการสอน ของครูในโรงเรียนเอี่ยมสุรีย์ (อนุบาลเมืองสมุทรปราการ)

 2. เพื่อเปรียบเทียบความต้องการและสภาพการใช้คอมพิวเตอร์ในการเรียนการสอนของครูจำแนกตามปัจจัยส่วนบุคคล ของผู้สอน

 3. เพื่อศึกษาปัญหาการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ)

**ขอบเขตของการวิจัย**

 เพื่อให้งานวิจัยครั้งนี้เป็นไปตามวัตถุประสงค์ ผู้วิจัยได้กำหนดขอบเขตของการวิจัย ดังนี้

 **ประชากรและกลุ่มตัวอย่าง**

 **ประชากร** ครูผู้สอนในโรงเรียนเอี่ยมสุรีย์ (อนุบาลเมืองสมุทรปราการ) สำนักงานเขตพื้นที่การศึกษาประถมศึกษาสมุทรปราการ เขต1 จำนวน 40 คน

 **กลุ่มตัวอย่าง** ครูผู้สอนในโรงเรียนเอี่ยมสุรีย์ (อนุบาลเมืองสมุทรปราการ) สำนักงานเขตพื้นที่การศึกษาประถมศึกษาสมุทรปราการ เขต1 จำนวน 36 คน ที่ได้จากตาราง ขนาดของกลุ่มตัวอย่าง ตามตารางของเครจ์ซีและมอร์แกน (Krejcie & Morgan, 1970, p. 607-610) โดยใช้วิธีสุ่มตัวอย่างอย่างง่าย (Sample Random Sampling)

 **ตัวแปรการวิจัย**

ตัวแปรต้น คือ 1. ปัจจัยส่วนบุคคล ประกอบด้วย เพศ อายุ วุฒิการศึกษา ประสบการณ์ในการฝึกอบรมคอมพิวเตอร์ และอายุงานในสายผู้สอน 2.การใช้คอมพิวเตอร์ในการจัดการเรียนการสอน ของครูในโรงเรียนเอี่ยมสุรีย์ (อนุบาลเมืองสมุทรปราการ) ใน 4 ด้าน ประกอบด้วย เป็นสื่อการเรียนการสอน สร้างสื่อการเรียนการสอน จัดเก็บข้อมูลสารสนเทศ และค้นคว้าข้อมูลสารสนเทศ

ตัวแปรตาม คือ 1.สภาพการใช้คอมพิวเตอร์ในการเรียนการสอน และความต้องการในการใช้คอมพิวเตอร์ในการเรียนการสอน ของครูในโรงเรียนเอี่ยมสุรีย์ (อนุบาลเมืองสมุทรปราการ) 2.ปัญหาการใช้คอมพิวเตอร์ในการเรียนการสอน ของครูในโรงเรียนเอี่ยมสุรีย์ (อนุบาลเมืองสมุทรปราการ)

**วิธีการดำเนินการวิจัย**

การวิจัยครั้งนี้ผู้วิจัยได้ดำเนินการวิจัยดังนี้

 **การเก็บรวบรวมข้อมูล**

 ผู้วิจัยได้เก็บรวบรวมข้อมูล โดยแจกแบบสอบถามด้วยคนเองจำนวน 36 ฉบับ และเก็บด้วยตนเองได้แบบสอบถามคืนมาจำนวน 36 ฉบับ คิดเป็นร้อยละ 100 ของกลุ่มตัวอย่าง โดยทำการเก็บข้อมูล กันยายน-ตุลาคม 2558 ซึ่งในโรงเรียนครูมีคอมพิวเตอร์ใช้สายชั้นละ 6 เครื่อง ส่วนนักเรียนมีใช้ 40 เครื่อง ซึ่งแบ่งออกเป็นสองห้อง ห้องละ 20 เครื่อง

 **การวิเคราะห์ข้อมูลและสถิติที่ใช้ในการวิเคราะห์ข้อมูล**

1. แบบสอบถามส่วนที่ 1 เป็นแบบสอบถามสถานภาพส่วนตัวของผู้ตอบแบบสอบถาม ได้แก่ เพศ อายุ วุฒิการศึกษา ประสบการณ์ในการฝึกอบรมคอมพิวเตอร์ และอายุงานในสายผู้สอน มาแจกแจงเป็นความถี่ และค่าเปอร์เซ็นต์หรือร้อยละ (Percentage)

2. แบบสอบถามส่วนที่ 2 เป็นแบบสอบถามความต้องการและสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) 4 ด้าน คือ การใช้คอมพิวเตอร์เป็นสื่อการเรียนการสอน การใช้คอมพิวเตอร์ในการสร้างสื่อการเรียนการสอน การใช้คอมพิวเตอร์ในการจัดเก็บข้อมูลสารสนเทศ และการใช้คอมพิวเตอร์ศึกษาค้นคว้าข้อมูลสารสนเทศ หาค่าคะแนนเฉลี่ย ($\overbar{x}$) และค่าความเบี่ยงเบนมาตรฐาน (S.D) ของระดับความต้องการจากมาตรวัดเป็นแบบ Select Category Scale 5 ระดับ

ลักษณะแบบสอบถามส่วนที่ 2 เป็นแบบสอบถามชนิดมาตราส่วนประมาณค่า (Rating Scale) ตามแบบ Likert’s Scale 5 อันดับ โดยกำหนดระดับการแปลผล ได้แก่ มากที่สุด มาก ปานกลาง น้อย และน้อยที่สุด

3. เปรียบเทียบความแตกต่างของความต้องการและสภาพาการใช้คอมพิวเตอร์ของครูในโรงเรียนเอี่ยมสุรีย์ (อนุบาลเมืองสมุทรปราการ) ตามลักษณะประชากร โดยใช้ค่าสถิติที (t-test) ในการเปรียบเทียบตามเพศ และวุฒิการศึกษา สำหรับคุณลักษณะด้าน อายุ ประสบการณ์ และ อายุงาน วิเคราะห์ด้วยการทดสอบความแปรปรวนทางเดียว (One Way ANOVA) เมื่อพบความแตกต่างอย่างมีนัยสำคัญที่ระดับ .05 จะทำการทดสอบเป็นรายคู่โดยใช้วิธีของเชฟเฟ่ (Scheffe’ Method) (Chauvel, 2012, pp. 266) โดยแบ่งการวิเคราะห์เป็น 2 ส่วน ดังนี้

3.1 เปรียบเทียบความแตกต่างของความต้องการในการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) แยกตามลักษณะส่วนบุคคล

3.2 เปรียบเทียบความแตกต่างของระดับการใช้งานคอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) แยกตามลักษณะส่วนบุคคล

 4. เปรียบเทียบระดับความต้องการใช้คอมพิวเตอร์กับสภาพการใช้คอมพิวเตอร์ในภาพรวม รายด้านและแต่ละรายข้อโดยใช้ค่าสถิติที (t-test)

 5. สรุปปัญหาและอุปสรรคของการใช้งานคอมพิวเตอร์ในการเรียนการสอนของ โรงเรียนเอี่ยมสุรีย์ (อนุบาลเมืองสมุทรปราการ) จากค่าเฉลี่ย ($\overbar{x}$) และค่าความเบี่ยงเบนมาตรฐาน (S.D) ของความคิดเห็นจากกลุ่มตัวอย่าง

 6. สรุปข้อเสนอแนะในการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) จากแบบสอบถามปลายเปิด

**สรุปผลการวิจัยและการอภิปรายผล**

 **ผลการวิจัย**

จากการศึกษา การใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) สามารถสรุปผลการวิจัยตามวัตถุประสงค์ได้ดังนี้

1. จากการศึกษาความต้องการและสภาพการใช้คอมพิวเตอร์เป็นสื่อการเรียนการสอนสามารถสรุปได้ว่า ความต้องการใช้คอมพิวเตอร์ในการเรียนการสอนโดยภาพรวมและรายด้านอยู่ในระดับมาก จากผลการวิจัยพบว่า ครู มีความต้องการสร้างสื่อการเรียนการสอนมากที่สุด ในเรื่องการผลิตเอกสารประกอบการเรียน การสร้างแบบฝึกซ่อม-เสริม รายวิชาต่างๆ และสร้างแบบทดสอบของบทเรียน รองลงมาคือ ด้านการใช้คอมพิวเตอร์ในการจัดเก็บข้อมูลสารสนเทศในเรื่อง การบริการสืบค้นข้อมูลทั่วไป การจัดเก็บสถิติผลสัมฤทธิ์ทางการเรียน การจัดเก็บข้อมูลสารสนเทศ และบันทึกข้อมูลนักเรียน และด้านการใช้คอมพิวเตอร์ในการศึกษาค้นคว้าข้อมูลสารสนเทศ ตามลำดับ อยู่ในระดับมาก ในเรื่องการค้นคว้าข้อมูลจากเว็บไซต์ต่างๆ สืบค้นข้อมูลสารสนเทศ ผ่านระบบเครือข่ายเท่ากับนำข้อมูลจากอินเตอร์เน็ตมายังเครื่องคอมพิวเตอร์ และสำหรับความต้องการการใช้คอมพิวเตอร์ในการเรียนการสอนด้านการใช้คอมพิวเตอร์เป็นสื่อการเรียนการสอน ลำดับสุดท้าย อยู่ในระดับมาก ในเรื่อง เป็นแหล่งให้นักเรียนค้นคว้าข้อมูลสารสนเทศ เพื่อวิเคราะห์ผลสัมฤทธิ์ทางการเรียน ประกอบการเรียนรู้รายวิชาต่างๆ และนำเข้าสู่บทเรียนและสอนแทนครูในบางครั้ง

ส่วนสภาพการใช้คอมพิวเตอร์ในการเรียนการสอนโดยภาพรวม และรายด้านอยู่ในระดับปานกลาง จากผลการวิจัยพบว่า ครูมีสภาพการใช้คอมพิวเตอร์ในการจัดเก็บข้อมูลสารสนเทศมากที่สุด อยู่ในระดับปานกลาง ในเรื่อง บันทึกข้อมูลนักเรียน จัดเก็บข้อมูลสารสนเทศ และใช้เพื่อจัดเก็บสถิติผลสัมฤทธิ์ทางการเรียนรองลงมาคือ ด้านการใช้คอมพิวเตอร์ในการศึกษาค้นคว้าข้อมูลสารสนเทศ อยู่ในระดับปานกลาง ในเรื่องเพื่อสืบค้นข้อมูลสารสนเทศ เพื่อศึกษาข้อมูลจากเว็บไซต์ต่าง ๆ และใช้เพื่อนำข้อมูลจากอินเตอร์เน็ตมายังเครื่องคอมพิวเตอร์ ด้านการใช้คอมพิวเตอร์ในการสร้างสื่อการเรียนการสอน ตามลำดับ อยู่ในระดับปานกลาง ในเรื่อง เพื่อสร้างแบบทดสอบของบทเรียน เพื่อผลิตเอกสารประกอบการเรียน และใช้เพื่อออกแบบกิจกรรมการเรียนรู้ และส่วนด้านที่มีสภาพน้อยที่สุด คือ ด้านการใช้คอมพิวเตอร์เป็นสื่อการเรียนการสอน อยู่ในระดับปานกลาง ในเรื่อง วิเคราะห์ผลสัมฤทธิ์ทางการเรียน เป็นแหล่งให้นักเรียนค้นคว้าข้อมูลสารสนเทศ และใช้เพื่อประกอบการเรียนรู้รายวิชาต่างๆ

2. เมื่อเปรียบเทียบความต้องการ และสภาพการใช้คอมพิวเตอร์ในการเรียนการสอน สามารถสรุปได้ว่า

สมมติฐานที่ 1 เพศที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) แตกต่างกัน ในสภาพการใช้งานด้านการสร้างสื่อการเรียนการสอน

สมมติฐานที่ 2 อายุที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) แตกต่างกัน ในความต้องการด้านการสร้างสื่อการเรียนการสอน

สมมติฐานที่ 3 วุฒิการศึกษา ที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) ไม่แตกต่างกัน

สมมติฐานที่ 4 ประสบการณ์ในการฝึกอบรมคอมพิวเตอร์ที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) ไม่แตกต่างกัน

สมมติฐานที่ 5 อายุงานในสายผู้สอนที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) แตกต่างกัน ในสภาพการใช้งานด้านการใช้คอมพิวเตอร์เป็นสื่อการเรียนการสอน และ สภาพการใช้งานด้านการค้นคว้าข้อมูลสารสนเทศ

3. ครูมีปัญหาด้านขาดบุคลากรที่มีความรู้ความสามารถในการซ่อมบำรุงเครื่องคอมพิวเตอร์ เป็นอย่างมาก รองลงมาคือ มีไวรัสอยู่ภายในเครื่องคอมพิวเตอร์ และจำนวนเครื่องไม่เพียงพอกับความต้องการ

 **อภิปรายผล**

 จากผลการวิจัยเรื่อง การศึกษาสภาพ ความต้องการ ปัญหาและอุปสรรคการใช้คอมพิวเตอร์ในการจัดการเรียนการสอน ของครูโรงเรียนเอี่ยมสุรีย์ (อนุบาลเมืองสมุทรปราการ) สามารถอภิปรายผลการวิจัยตามสมมติฐานได้ ดังนี้

จากการศึกษาสมมติฐานที่ 1 พบว่า เพศที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) แตกต่างกัน ในสภาพการใช้งานด้านการสร้างสื่อการเรียนการสอน อาจเป็นเพราะครูผู้หญิง กับครูผู้ชายนั้นใช้คอมพิวเตอร์ต่างกัน เช่น ครูผู้หญิงอาจสอนสื่อจากอินเตอร์เน็ตคอมพิวเตอร์ที่ใช้อาจไม่ต้องมีสเป็คหรือกราฟฟิคสูงมาก เพียงแค่พอใช้งานได้ ก็สามารถสร้างสื่อการเรียนการสอนได้ ส่วนครูเพศชายนั้นอาจจะสร้างสื่อการ์ตูนทำให้เด็กนักเรียนสนใจมากขึ้นซึ่งการสร้างการ์ตูนนั้นต้องใช้โปรแกรมที่มีสเป็คหรือ
กราฟฟิคสูง คอมพิวเตอร์ที่ใช้สร้างสื่อนั้นจึงต้องรอบรับการทำงานของครูได้ ซึ่งสอดคล้องกับงานวิจัยของ วฤดีภรณ์ คำสุข (2552) จากการศึกษาเรื่อง การพัฒนาชุดฝึกอบรมคอมพิวเตอร์เรื่อง การใช้ Microsoft Word & Microsoft Excel สำหรับข้าราชการและลูกจ้างที่ว่าการอำเภอวารินชำราบ สังกัดจังหวัดอุบลราชธานี ได้กล่าวว่า การใช้งานคอมพิวเตอร์ของข้าราชการและลูกจ้างแต่ละคนจะแตกต่างกันออกไปตามประสบการณ์ที่ได้ศึกษามา นอกจากนั้นยังสอดคล้องกับงานวิจัยของ เชอรี (Cheryl, 2013) ได้สำรวจการใช้คอมพิวเตอร์ของครูในโรงเรียนประถมศึกษาและปัจจัยที่มีอิทธิพลต่อการใช้คอมพิวเตอร์ ในรัฐโตรอนโต้ ประเทศแคนนาดา ได้กล่าวว่า ครูส่วนใหญ่มีความคิดเห็นว่าคอมพิวเตอร์มีส่วนช่วยในการเรียนการสอนได้เป็นอย่างมากซึ่งการใช้งานแต่ละเพศก็แตกต่างกันไป

จากการศึกษาสมมติฐานที่ 2 พบว่า อายุที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) แตกต่างกัน ในความต้องการด้านการสร้างสื่อการเรียนการสอน อาจเป็นเพราะสภาพการเป็นอยู่ และความคิดของครูแตกต่างกันการสร้างสื่อการเรียนการสอนของครูที่มีอายุมากอาจจะไม่จำเป็นที่จะต้องใช้คอมพิวเตอร์มากนัก เนื่องจากครูไม่ถนัดในการใช้เท่าที่ควร ส่วนครูที่มีอายุน้อยลงมานั้นจะใช้คอมพิวเตอร์เป็นประจำความชำนาญในการสร้างสื่อคอมพิวเตอร์ย่อมมีมากกว่า สภาพการใช้คอมพิวเตอร์แต่ละอายุจึงต่างกัน ซึ่งสอดคล้องกับงานวิจัยของ เสถียร หอศิลาชัย (2552) จากการศึกษาเรื่อง การพัฒนาบทเรียนคอมพิวเตอร์ช่วยสอนสาระดนตรี สำหรับนักเรียนชั้นประถมศึกษาปีที่ 4 ได้กล่าวว่า ครูที่มีอายุต่างกัน มีการใช้คอมพิวเตอร์เพื่อใช้สร้างสื่อการสอนที่แตกต่างกันอีกด้วย ทำให้เรียนเข้าใจได้ง่ายขึ้น นอกจากนั้นยังสอดคล้องกับงานวิจัยของ เชอรี (Cheryl, 2013) ได้สำรวจการใช้คอมพิวเตอร์ของครูในโรงเรียนประถมศึกษาและปัจจัยที่มีอิทธิพลต่อการใช้คอมพิวเตอร์ ในรัฐโตรอนโต้ ประเทศแคนนาดา ได้กล่าวว่า ครูส่วนใหญ่มีความคิดเห็นว่าคอมพิวเตอร์มีส่วนช่วยในการเรียนการสอนได้เป็นอย่างมากซึ่งการใช้งานแต่ละอายุของครูก็แตกต่างกันไป

จากการศึกษาสมมติฐานที่ 3 พบว่า วุฒิการศึกษา ที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) ไม่แตกต่างกัน อาจเป็นเพราะปัจจุบันครูต้องใช้คอมพิวเตอร์เพื่อสร้างสื่อการเรียนการสอนเกือบทั้งสิ้น ดังนั้นไม่ว่าครูจะมีวุฒิการศึกษาก็ต้องมีความจำเป็นใช้คอมพิวเตอร์ความต้องการและสภาพการใช้งานคอมพิวเตอร์จึงไม่ต่างกัน ซึ่งสอดคล้องกับงานวิจัยของ ซึ่งสอดคล้องกับงานวิจัยของ เชอรี (Cheryl, 2013) ได้สำรวจการใช้คอมพิวเตอร์ของครูในโรงเรียนประถมศึกษาและปัจจัยที่มีอิทธิพลต่อการใช้คอมพิวเตอร์ ในรัฐโตรอนโต้ ประเทศแคนนาดา ได้กล่าวว่า ครูส่วนใหญ่มีความคิดเห็นว่าคอมพิวเตอร์มีส่วนช่วยในการเรียนการสอนได้เป็นอย่างมากซึ่งการใช้งานแต่ละวุฒิการศึกษาที่จบมาของของครูก็แตกต่างกันไป อย่างเห็นได้ชัด อีกทั้งยังสอดคล้องกับงานวิจัยของ คมธัช รัตนคช (2552) จากการศึกษาเรื่อง ด้านการพัฒนาบทเรียนคอมพิวเตอร์ช่วยสอน ได้กล่าวว่า ครูทุกคนต้องใช้คอมพิวเตอร์ในการเรียนการสอน ดังนั้น สถาพการใช้งานและความต้องการจึงไม่ต่างกัน

จากการศึกษาสมมติฐานที่ 4 พบว่า ประสบการณ์ในการฝึกอบรมคอมพิวเตอร์ที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) ไม่แตกต่างกัน อาจเป็นเพราะครูส่วนใหญ่ได้รับการฝึกอบรมการใช้คอมพิวเตอร์ ดังนั้นประสบการณ์ในการใช้คอมพิวเตอร์จึงไม่ต่างกัน เชอรี (Cheryl, 2003) ได้สำรวจการใช้คอมพิวเตอร์ของครูในโรงเรียนประถมศึกษาและปัจจัยที่มีอิทธิพลต่อการใช้คอมพิวเตอร์ ในรัฐโตรอนโต้ ประเทศแคนนาดา ได้กล่าวว่า ครูที่ได้รับการรับกรอบรมแล้ว มีความคิดเห็นว่าคอมพิวเตอร์มีส่วนช่วยในการเรียนการสอน เพราะช่วยให้ผู้เรียนเกิดความคิดสร้างสรรค์ได้ นอกจากนั้นยังสอดคล้องกับงานวิจัยของ อัญชลี วิวัฒนเจริญ (2550) จากการศึกษาเรื่อง ปัจจัยที่มีความสัมพันธ์กับระดับความวิตกกังวลในการใช้คอมพิวเตอร์ของเจ้าหน้าที่ส่งเสริมการเกษตรในภาคเหนือ ได้กล่าวว่า การฝึกอบรมในเรื่องคอมพิวเตอร์ให้ครู ทำให้ครูมีสภาพการใช้งานไม่ต่างกัน

จากการศึกษาสมมติฐานที่ 5 พบว่า อายุงานในสายผู้สอนที่แตกต่างกันของครูผู้สอนส่งผลต่อความต้องการ และสภาพการใช้คอมพิวเตอร์ในการเรียนการสอนของครูในโรงเรียนเอี่ยมสุรีย์ (อนุบาลเมืองสมุทรปราการ) แตกต่างกัน ในสภาพการใช้งานด้านการใช้คอมพิวเตอร์เป็นสื่อการเรียนการสอน และ สภาพการใช้งานด้านการค้นคว้าข้อมูลสารสนเทศ อาจเป็นเพราะอายุงานของครูผู้สอนนั้นต่างกัน ทำให้ทราบว่าการจัดการเรียนการสอนโดยใช้สื่ออย่างไรจึงเหมาะสมกับนักเรียน ดังนั้นครูสายผู้สอนจึงมีความชำนาญในการหาแหล่งข้อมูลสารสนเทศในการสร้างสื่อเป็นอย่างดี ความต้องการและสภาพการใช้งานของครูจึงต่างกับ ครูสายอื่นๆ ซึ่งสอดคล้องกับงานวิจัยของ ซึ่งสอดคล้องกับงานวิจัยของ เชอรี (Cheryl, 2013) ได้สำรวจการใช้คอมพิวเตอร์ของครูในโรงเรียนประถมศึกษาและปัจจัยที่มีอิทธิพลต่อการใช้คอมพิวเตอร์ ในรัฐโตรอนโต้ ประเทศแคนนาดา ได้กล่าวว่า ครูส่วนใหญ่มีความคิดเห็นว่าคอมพิวเตอร์มีส่วนช่วยในการเรียนการสอนได้เป็นอย่างมากซึ่งการใช้งานแต่ละอายุงานการสอนของของครูก็แตกต่างกันไป นอกจากนั้นยังสอดคล้องกับงานวิจัยของ สมชาย เมืองมูล (2556) จากการศึกษาเรื่อง การพัฒนาการเรียนการสอนรายวิชาคอมพิวเตอร์เพื่อการศึกษาด้วยการเรียนรู้โดยใช้เครือข่ายสังคมออนไลน์บนเว็บไซต์ Edmodo ได้กล่าวว่า ครูสายสอนจะมีความรู้การสร้างสื่อ และการหาข้อมูลสารสนเทศมากกว่า สายอื่น

**ข้อเสนอแนะ**

**1. ข้อเสนอแนะจากการศึกษา**

1.1 ผู้บริหารสถานศึกษาหรือผู้ที่เกี่ยวข้องกับนโยบายในการพัฒนาครู สามารถนำสารสนเทศที่ได้จากการวิจัย เป็นแนวทางในการประชุมผู้ที่เกี่ยวข้องเพื่อปรับเปลี่ยนนโยบายการเรียนการสอน โดยใช้คอมพิวเตอร์ของครูโรงเรียนเอี่ยมสุรีย์ (อนุบาลเมืองสมุทรปราการ) ให้ดียิ่งขึ้น

1.2 ผู้บริหารสถานศึกษาควรจัดสรรงบประมาณ ในการจัดซื้อเครื่องคอมพิวเตอร์ให้เพียงพอกับความต้องการของครู รวมทั้งสนับสนุนโปรแกรมสำเร็จรูปที่เหมาะสมกับแต่ละงาน หรือสื่อมัลติมีเดีย ที่ครูสามารถนำมาใช้ในการจัดการเรียนการสอนโดยใช้คอมพิวเตอร์ได้อย่างมีประสิทธิภาพ

1.3 ควรพัฒนาศักยภาพการใช้คอมพิวเตอร์ของ ให้ครูมีสามารถสร้างสื่อการเรียนการสอนจากคอมพิวเตอร์ได้ด้วยตนเอง เพื่อเป็นการเพิ่มประสิทธิภาพของการจัดเรียนการสอน

**2. ข้อเสนอแนะในการทำวิจัยครั้งต่อไป**

2.1 ควรทำวิจัยประเมินความจำเป็นในการจัดการเรียนการสอนโดยใช้คอมพิวเตอร์ของครู เพื่อหาประเด็นสำคัญและแนวทางในการพัฒนาครู เพื่อเป็นสารสนเทศสำหรับผู้บริหารสถานศึกษา ในการตัดสินใจเชิงนโยบายต่อไปในอนาคต

2.2 ควรทำการศึกษาในประเด็นเกี่ยวกับการพัฒนาระบบการเพิ่มศักยภาพของครู เช่น ประเด็นความรู้ในการใช้งานคอมพิวเตอร์ของครูผู้สอน เป็นต้น หรือระบบช่วยเหลือครูในการจัดการเรียนการสอน โดยใช้คอมพิวเตอร์ของสถานศึกษาเพื่อการพัฒนาครู และการเรียนการสอนของครูที่มีประสิทธิภาพและเป็นรูปธรรมมากยิ่งขึ้น

**บรรณานุกรม**

คมธัช รัตนคช. (2552). **การพัฒนาบทเรียนคอมพิวเตอร์ช่วยสอน.** กรุงเทพฯ : กรมพัฒนาฝีมือแรงงาน.

ครรชิต มาลัยวงศ์. (2554). **นวัตกรรมทางเทคโนโลยีในทศวรรษ 2000**. กรุงเทพฯ : ทัศนไอที.

วฤดีภรณ์ คำสุข. (2552). **การพัฒนาชุดฝึกอบรมคอมพิวเตอร์เรื่อง การใช้ Microsoft Word & Microsoft
 Excel สำหรับข้าราชการและลูกจ้างที่ว่าการอำเภอวารินชำราบ สังกัดจังหวัดอุบลราชธานี.**
 วิทยานิพนธ์การศึกษามหาบัณฑิต สาขาเทคโนโลยีการศึกษา มหาวิทยาลัยมหาสารคาม.

สมชาย เมืองมูล. (2556). **การพัฒนาการเรียนการสอนรายวิชาคอมพิวเตอร์เพื่อการศึกษาด้วยการ**

**เรียนรู้โดยใช้เครือข่ายสังคมออนไลน์บนเว็บไซต์ Edmodo**. วิทยานิพนธ์การศึกษามหาบัณฑิต
 สาขาการบริหารการศึกษา มหาวิทยาลัยราชภัฏลำปาง.

สำนักงานการประถมศึกษาจังหวัดสมุทรปราการ. (2558). **การบริหารงานและจัดการเรียนการสอน**.

กรุงเทพฯ : ภาพพิมพ์.

เสถียร หอศิลาชัย. (2552). **การพัฒนาบทเรียนคอมพิวเตอร์ช่วยสอนสาระดนตรี สำหรับนักเรียนชั้น
 ประถมศึกษาปีที่ 4** . ขอนแก่น : สำนักงานเขตพื้นที่การศึกษาขอนแก่น เขต 2.

อัญชลี วิวัฒนเจริญ. (2550). **ปัจจัยที่มีความสัมพันธ์กับระดับความวิตกกังวลในการใช้คอมพิวเตอร์**

**ของเจ้าหน้าที่ส่งเสริมการเกษตรในภาคเหนือ.** วิทยานิพนธ์วิทยาศาสตรมหาบัณฑิต สาขาการ
 ส่งเสริมการเกษตร มหาวิทยาลัยเชียงใหม่.

Chauvel, D. (2012). A review of survey research in knowledge management: 1997-2001. **Journal**

**of Knowledge Management**, *6*(3), 207-223.

Cheryl, J. (2013). A critical review of construct indicators and measurement model misspecification in
 marketing and consumer research. **Journal of Consumer Research**, *30*(2), 199-218.

Krejcie, R. V. & Morgan, D. W. (1970). Determining sample size for research activities. **Educational and
 Psychological Measurement**. *30*(3), pp. 607-610.